બનાવ બન્યા બાદ ત્રણ દિવસ બાદ એક બીજો બનાવ બન્યો અને ગામ આખું હબક ખાઈ ગયું. નાનજીના ખેતરમાં જે ભાગિયા હતા એની બાઈએ નાનજી પર આરોપ નાંખ્યો કે રાતે નાનજી દારૂના નશામાં આવીને મારું બાવડું પકડ્યું અને જબરદસ્તી કરી.. સવારે બાઈ ગામના બીજા ચાર જણા ને લઈને બાજુના ગામે પોલીસ સ્ટેશન પર ગઈ ફરિયાદ લખાવવા, હરજીએ વાત જાણી આમ તો એને ઘણા સમયથી આ સમાચાર મળી ગયા હતા કે ભાઈબંધોની એવી ફોજ છે કે નાનજી વાડીએ હવે કાયમ છાંટો પાણી કરતો થઇ ગયો છે.. કાન્તુની કાળી આવકની કમાણી બીજા સારા વિચાર થોડા લાવી શકે??? પણ આટલી હદ સુધી નાનજી જાય એ માની શકયો નહિ. છેવટે ગામના એક લુખ્ખાને હરજીએ સાધ્યો અને પેલા એ સાચું કહી દીધું.